CELEX: 32009D0010
Language: mt
Date: 2008-01-02 00:00:00
Title: 2009/10/KE: Deċiżjoni tal-Kummissjoni tat- 2 ta’ Diċembru 2008 li tistabbilixxi formola għar-rappurtar ta’ aċċidenti kbar skond id-Direttiva tal-Kunsill 96/82/KE dwar il-kontroll ta’ perikoli ta’ aċċidenti kbar fl-użu ta’ [li jinvolvu] sustanzi perikolużi (notifikata taħt id-dokument numru C(2008) 7530) (Test b’relevanza għaż-ŻEE)

10.1.2009   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 6/64
               
            DEĊIŻJONI TAL-KUMMISSJONI
      tat-2 ta’ Diċembru 2008
      li tistabbilixxi formola għar-rappurtar ta’ aċċidenti kbar skond id-Direttiva tal-Kunsill 96/82/KE dwar il-kontroll ta’ perikoli ta’ aċċidenti kbar fl-użu ta’ [li jinvolvu] sustanzi perikolużi
      (notifikata taħt id-dokument numru C(2008) 7530)
      (Test b’relevanza għaż-ŻEE)
      (2009/10/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 96/82/KE tad-9 ta’ Diċembru 1996 dwar il-kontroll ta’ perikoli ta’ aċċidenti kbar fl-użu ta’ [li jinvolvu] sustanzi perikolużi (1), u b’mod partikolari l-Artikolu 15(2) tagħha,
      Wara li kkonsultat il-Kumitat stabbilit skond l-Artikolu 22 tad-Direttiva,
      Billi:
      
                  (1)
               
               
                  L-Artikolu 14 tad-Direttiva 96/82/KE jesiġi li l-Istati Membri jiżguraw li, malajr kemm jista’ jkun wara aċċident serju, l-operatur ikun meħtieġ jinforma lill-awtoritajiet kompetenti. L-Artikolu 15(1) tad-Direttiva jesiġi li l-Istati Membri jinfurmaw lill-Kummissjoni malajr kemm jista’ jkun dwar aċċidenti serji fit-territorju tagħhom li jissodisfaw il-kriterji tal-Anness VI tad-Direttiva. L-Artikolu 15(2) tad-Direttiva jipprovdi li l-Istati Membri għandhom, malli tkun inġabret l-informazzjoni skond l-Artikolu 14, jinfurmaw lill-Kummissjoni dwar l-analiżi tagħhom tal-aċċident u r-rakkomandazzjonijiet tagħhom dwar miżuri preventivi għall-ġejjieni.
               
            
                  (2)
               
               
                  L-informazzjoni meħtieġa skond l-Artikolu 15(2) għandha tkun ipprovduta permezz ta’ formola ta’ rapport stabbilita u miżmuma għall-evalwazzjoni skond il-proċedura msemmija fl-Artikolu 22 tad-Direttiva.
               
            
                  (3)
               
               
                  Il-miżuri previsti f’din id-Deċiżjoni huma skond l-opinjoni tal-Kumitat stabbilit skond Artikolu 22 ta’ din id-Direttiva.
               
            ADOTTAT DIN ID-DEĊIŻJONI:
      Artikolu 1
      Għall-għanijiet tal-Artikolu 15(2) tad-Direttiva 96/82/KE dwar il-kontroll ta’ perikoli ta’ aċċidenti kbar fl-użu ta’ [li jinvolvu] sustanzi perikolużi, il-formola għar-rappurtar ta’ aċċidenti kbar stipulata fl-Anness ta’ din id-Direttiva hija b’dan adottata.
      Artikolu 2
      B’effett mill-1 ta’ Diċembru 2008, l-Istati Membri għandhom jipprovdu rapporti li jkun fihom tagħrif bi qbil mal-Anness, permezz tar-reġistru u s-sistema tal-informazzjoni skond l-Artikolu 19(2) tad-Direttiva 96/82/KE.
      Artikolu 3
      L-applikazzjoni definittiva tal-formola għall-aċċidenti kbar kif tidher fl-Anness għandha sseħħ wara fażi ta’ prova ta’ 5 xhur, li tibda fl-1 ta’ Diċembru 2008.
      Artikolu 4
      Jekk il-fażi ta’ prova turi l-ħtieġa li l-formola tal-aċċidenti kbar li tinsab fl-Anness tiġi emendata, din id-deċiżjoni għandha tiġi emendata skond il-proċedura stipulata fl-Artikolu 22 tad-Direttiva.
      Artikolu 5
      L-informazzjoni kunfidenzjali għandha tiġi ttrattata f’konformità mad-Deċiżjoni tal-Kummissjoni 2001/844/KE, KEFA, Euratom tad-29 ta’ Novembru 2001 li temenda r-Regoli Interni tal-Proċedura, 2001/844/KE (2).
      Artikolu 6
      Ir-rapporti tal-Istati Membri għandhom ikun fihom biss l-informazzjoni disponibbli għall-Awtoritajiet Kompetenti.
      Artikolu 7
      Din id-Deċiżjoni hija indirizzata lill-Istati Membri.
      
         Magħmula fi Brussell, 2 ta’ Diċembru 2008.
         
            
               Għall-Kummissjoni
            
            Stavros DIMAS
            
               Membru tal-Kummissjoni
            
         
      
      
         (1)  ĠU L 10, 14.1.1997, p. 13.
      
         (2)  ĠU L 317, 3.12.2001, p. 1.
      
         ANNESS
         Informazzjoni li għandha tkun ipprovduta skont l-Artikolu 15(2) tad-Direttiva 96/82/KE
         (Referenzi għar-reġistru u għas-sistema tal-informazzjoni jfissru d-database elettronika tal-Kummissjoni dwar is-Sistema ta’ Rappurtar tal-Aċċidenti Kbar, disponibbli fuq http://mahbsrv.jrc.it)
         
            
         Test ta 'immaġni
         
            I. PROFIL TAL-AĊĊIDENT
            1 PROFIL TAL-AĊĊIDENT
            Informazzjoni dwar il-post, id-data u l-ħin l-aċċident serju, l-isem u t-tip ta’ stabbiliment u informazzjoni dwar l-awtorità tar-rappurtar.
            1.1 Data/Ħin tal-Okkorrenza Serja
            Id-data tal-bidu:
            Il-ħin tal-bidu:
            Id-data tat-tmiem:
            Il-ħin tat-tmiem:
            1.2 Titlu tal-Aċċident
            Sentenza sempliċi li tispjega x’ġara inkella għaliex qed jiġi rrappurtat l-aċċident
            1.3 L-Awtorità tar-Rappurtar (kunfidenzjali (*))
            L-isem u l-indirizz:
            1.4 L-Awtorità ta’ Kuntatt (kunfidenzjali (*))
            Isem:
            Tel.:
            Feks:
            Indirizz elettroniku:
            1.5 Tip ta’ Aċċident
            Agħżel minn:
            Aċċident serju
            Aċċident li ġie evitat bi ftit
            Avveniment ieħor
            1.6 Irrappurtat taħt
            Agħżel minn:
            Id-Direttiva tal-UE Seveso I
            Id-Direttiva tal-UE Seveso II
            L-OECD
            IL-UN-ECE
            Id-Direttiva tal-UE Seveso II u l-OECD
            Id-Direttiva tal-UE Seveso II u l-UN-ECE
         
         
            
         Test ta 'immaġni
         
            1.7 L-Istatus Seveso
            Agħżel minn:
            Art. 6 (Notifika) u l-Art. 7 (MAPP)
            Art. 9 (Rapport ta’ Sikurezza)
            Mhux magħruf/ma japplikax
            1.8 Attività Industrijali
            Informazzjoni dwar l-attività industrijali tal-impjant, magħżula minn lista predefinita fuq id-database.
            1.9 Informazzjoni dwar l-Impjant (kunfidenzjali (*))
            Isem:
            Indirizz:
            1.10 Raġunijiet għar-rapport
            Agħżel minn:
            Sustanzi involuti: aktar minn 5 % tal-kwantità fil-Kolonna 3 tal-Anness I
            Korrimenti lin-nies: ≥ 1 fatalità, ≥ 6 korrimenti li jirrikjedu trattament l-isptar, eċċ.
            Ħsara immedjata għall-ambjent (skont l-Anness VI)
            Ħsara fuq proprjetà: fuq is-sit ≥ EUR 2 M, ‘il barra mis-sit ≥ EUR 0,5 M
            Ħsara transkonfinali: aċċidenti transkonfinali
            Interessanti għal finijiet ta' tagħlim
            1.11 Effetti fuq pajjiżi ġirien
            Ismijiet tal-pajjiżi ġirien affettwati, jekk jeżistu, magħżula minn lista predefinita fuq id-database.
         
         
            
         Test ta 'immaġni
         
            II. RAPPORT DWAR L-AĊĊIDENT
            1 DESKRIZZJONI TAL-AĊĊIDENT
            Deskrizzjoni ċara u dettaljata tal-aċċident li tiċċara t-tip ta’ aċċident, eż. rilaxx ta' sustanza, nar, splużjoni, eċċ, u li tispjega ċ-ċirkostanzi li wasslu għalih, inkluża informazzjoni ġenerali bħall-ħin tal-ġurnata, it-temp, eċċ, u kwalunkwe informazzjoni rilevanti oħra. Informazzjoni dwar x’kienu qegħdin jagħmlu n-nies (operazzjonijiet li kienu qegħdin jitwettqu) u fejn kienu f’relazzjoni mal-aċċident ukoll għandha tiġi pprovduta.
            1.1 Deskrizzjoni (test liberu)
            1.2 Aċċidenti li jinvolvu
            Agħżel minn:
            Effetti domino
            Avvenimenti Natech
            Effetti transkonfinali
            Kuntratturi
            1.3 L-aċċident involva xi rilaxx ta’ sustanza?
            Iva (jekk iva, għandha tiġi pprovduta informazzjoni fit-taqsima 1.3.1)
            Le (jekk jogħġbok aqbeż għal 1.4)
            1.3.1 Okkorrenzi kbar/Avvenimenti tal-bidu
            Informazzjoni dwar it-tip ta’ rilaxx, b’distinzjoni bejn l-okkorrenzi ewlenin u l-avvenimenti tal-bidu, agħżel minn:
            rilaxx ta’ gass/fwar/ċpar/eċċ. fl-arja
            rilaxx ta’ fluwidi mal-art
            rilaxx ta’ fluwidi fl-ilma
            rilaxx ta’ solidi fl-arja
            rilaxx ta’ solidi mal-art
            rilaxx ta’ solidi fl-ilma
            mhux magħruf/ma japplikax
            1.4 L-aċċident involva nar?
            Iva (jekk iva, għandha tiġi pprovduta informazzjoni fit-taqsima 1.4.1)
            Le (jekk jogħġbok aqbeż għal 1.5)
            1.4.1 Okkorrenzi kbar/Avvenimenti tal-bidu
            Informazzjoni dwar it-tip ta’ nar involut, b’distinzjoni bejn l-okkorrenzi ewlenin u l-avvenimenti tal-bidu, agħżel minn:
            ħruq kbir (ħtif ġenerali min-nirien)
            nar f’għadira (għadira ta’ likwidu jinħaraq, iżolat inkella le)
            ġett ta’ fjamma (ġett ta’ likwidu jinħaraq minn toqba)
            ħatfa ta’ nar (sħaba ta’ fwar taħraq, ħajt ta’ fjammi subsoniċi)
            balla tan-nar (massa tinħaraq tielgħa’ fl-ajru, kemm-il darba wara BLEVE)
            mhux magħruf/ma japplikax
         
         
            
         Test ta 'immaġni
         
            1.5 L-aċċident involva splużjoni?
            Iva (jekk iva, għandha tiġi pprovduta informazzjoni fit-taqsima 1.5.1)
            Le (jekk jogħġbok aqbeż għal 1.6)
            1.5.1 Okkorrenzi kbar/Avvenimenti tal-bidu
            Informazzjoni dwar it-tip ta’ splużjoni involuta, b’distinzjoni bejn l-okkorrenzi ewlenin u l-avvenimenti tal-bidu, agħżel minn:
            tifqigħa minn pressjoni (ksur f’sistema ta’ pressjoni)
            BLEVE (splużjoni mill-espansjoni ta’ fwar minn likwidu jagħli)
            splużjoni minn tranżitu rapidu bejn il-fażijiet (bidla rapida fl-istat)
            splużjoni minn “runaway reaction” (is-soltu eżotermika)
            splużjoni ta’ trab
            dekompożizzjoni splussiva (ta’ materjal mhux stabbli)
            VCE (splużjoni ta’ sħaba ta’ fwar; ħajt ta’ mewġa supersonika)
            mhux magħruf/ma japplikax
            1.6 L-aċċident involva t-trasport?
            Iva (jekk iva, għandha tiġi pprovduta informazzjoni fit-taqsima 1.6.1)
            Le (jekk jogħġbok aqbeż għal 1.7)
            1.6.1 Okkorrenzi kbar/Avvenimenti tal-bidu
            Informazzjoni dwar it-tip ta’ trasport involut, b’distinzjoni bejn l-okkorrenzi ewlenin u l-avvenimenti tal-bidu, agħżel minn:
            triq
            ferroviji
            ilma (baħar, xmara, eċċ)
            arja
            1.7 Dettalji jekk xorta oħra ta' aċċident mhux kopert hawn fuq (test liberu)
            2 DESKRIZZJONI TAS-SIT U TAL-INSTALLAZZJONI
            Informazzjoni dwar iż-żona li fiha ġara l-aċċident.
            2.1 Sit: Deskrizzjoni
            Deskrizzjoni ġenerali tal-attivitajiet industrijali mwettqa fuq is-sit
            2.2 Installazzjoni/deskrizzjoni tal-unità
            Informazzjoni aktar speċifika dwar l-installazzjoni involuta, inklużi xi dettalji tas-sistem(i) jew komponent(i)
            2.3 L-aċċident involva xi ħażna?
            Iva (jekk iva, għandha tiġi pprovduta informazzjoni fit-taqsimiet 2.3.1 u 2.3.2)
            Le (jekk jogħġbok aqbeż għal 2.4)
         
         
            
         Test ta 'immaġni
         
            2.3.1 Okkorrenzi kbar/Avvenimenti tal-bidu
            Informazzjoni dwar it-tip ta’ ħażna, b’distinzjoni bejn l-okkorrenzi ewlenin u l-avvenimenti tal-bidu, agħżel minn:
            marbut mat-tqassim (mhux fuq is-sit tal-manifattur)
            marbut mal-proċess (żamma tal-istokk, eċċ., fuq is-sit tal-manifattura)
            2.3.2 Tip ta’ tagħmir
            Informazzjoni dwar it-tip ta’ tagħmir li falla:
            kontenitur; mhux taħt pressjoni (ħawt, tank, ċilindru, borża, eċċ.)
            kontenitur; taħt pressjoni (balla, sfera, ċilindru, eċċ)
            kontenitur; f’temperatura mhux ambjentali (imkessaħ jew imsaħħan)
            imqiegħed b’mod ħieles (munzell mhux konfinat, torri, eċċ; jekk fil-boroż jew ċilindri, …)
            oħrajn
            2.4 L-aċċident involva xi proċess?
            Iva (jekk iva, għandha tiġi pprovduta informazzjoni fit-taqsimiet 2.4.1 u 2.4.2)
            Le (jekk jogħġbok aqbeż għal 2.5)
            2.4.1 Okkorrenzi kbar/Avvenimenti tal-bidu
            Informazzjoni dwar it-tip ta’ proċess, b’distinzjoni bejn l-okkorrenzi ewlenin u l-avvenimenti tal-bidu, agħżel minn:
            reazzjoni ta’ baċċ ta’ sustanzi kimiċi
            reazzjoni kimika kontinwa
            operazzjoni elettrokimika
            operazzjonijiet fiżiċi (taħlit, tidwib, kristallizzazzjoni, eċċ)
            ġenerazzjoni tal-enerġija (ħruq tal-fjuwil, eċċ.)
            trattament/użu għat-trattament (stenching, preżervazzjoni, eċċ)
            attivitajiet ta’ disponiment (inċinerazzjoni, dfin, eċċ.)
            skambju tas-sħana (bojler, friġġ, kojls tat-tisħin, eċċ.)
            oħrajn
            2.4.2 Tip ta’ tagħmir
            Informazzjoni dwar it-tip ta’ tagħmir li falla:
            kontenitur għar-reazzjonijiet; mhux taħt pressjoni
            kontenitur għar-reazzjonijiet; taħt pressjoni
            oħrajn
            2.5 L-aċċident involva xi trasferiment?
            Iva (jekk iva, għandha tiġi pprovduta informazzjoni fit-taqsimiet 2.5.1 u 2.5.2)
            Le (jekk jogħġbok aqbeż għal 2.6)
         
         
            
         Test ta 'immaġni
         
            2.5.1 Okkorrenzi kbar/Avvenimenti tal-bidu
            Informazzjoni dwar it-tip ta’ trasferiment, b’distinzjoni bejn l-okkorrenzi ewlenin u l-avvenimenti tal-bidu, agħżel minn:
            attivitajiet ta’ tagħbija/ħatt (attivitajiet ta' trasferiment)
            trasferiment mekkaniku (konvejers, eċċ)
            trasferiment bil-linji tal-pajpijiet/katusi
            trasport b’vetturi
            oħrajn
            2.5.2 Tip ta’ tagħmir
            Informazzjoni dwar it-tip ta’ tagħmir li falla:
            valvi/kontrolli/tagħmir ta’ monitoraġġ/viti ta’ evakwazzjoni tal-likwidu
            sistemi ta’ pajpijiet ġenerali/flanġijiet
            sors ta’ qawwa (magna, kumpressur, eċċ.)
            tagħmir/apparat/vettura oħra ta' trasferiment
            oħrajn
            2.6 L-aċċident involva t-trasport?
            Iva (jekk iva, għandha tiġi pprovduta informazzjoni fit-taqsimiet 2.6.1 u 2.6.2)
            Le (jekk jogħġbok aqbeż għal 2.7)
            2.6.1 Okkorrenzi kbar/Avvenimenti tal-bidu
            Informazzjoni dwar it-tip ta’ trasport, b’distinzjoni bejn l-okkorrenzi ewlenin u l-avvenimenti tal-bidu, agħżel minn:
            ippakkjar (tqegħid ġo boroż, mili ta’ ċilindri, mili ta’ tankijiet, eċċ.)
            oħrajn
            2.6.2 Tip ta’ tagħmir
            Informazzjoni dwar it-tip ta’ tagħmir li falla:
            makkinarju/tagħmir (pompa, filter, separatur ta’ kolonni, mixer, eċċ).
            sors ta’ qawwa (magna, kumpressur, eċċ.)
            oħrajn
            2.7 Dettalji jekk xorta oħra ta' tagħmir mhux kopert hawn fuq (test liberu)
            3 SUSTANZI INVOLUTI
            Deskrizzjoni tas-sustanzi involuti fl-aċċidenti li huma notifikati inkella notifikabbli għall-istabbiliment, skont l-Artikolu 6 u kklassifikati skont l-Anness I tad-Direttiva. Flimkien mal-isem, in-numru CAS u stima tal-kwantitajiet tal-aktar sustanzi perikolużi importanti involuti (inkella potenzjalment involuti), kwalunkwe informazzjoni rilevanti dwar il-karatterisitiċi tagħhom għandha tkun inkluża, eż, jekk hux likwidi, trab, eċċ, u jekk humiex ‘materja prima’, ‘intermedji ta’ fuq is-sit’, ‘prodotti normali lesti’ inkella ‘prodotti possibbilment anormali’.
            3.1 Deskrizzjoni
            Informazzjoni dwar is-sustanzi involuti u l-karatteristiċi tagħhom.
         
         
            
         Test ta 'immaġni
         
            3.2 Klassifika tas-sustanza
            Identifikazzjoni tal-klassifikazzjoni tas-sustanza(i) magħżula minn lista predefinita fuq id-database skont l-Anness 1, parti 2 tad-Direttiva.
            3.3 Numru CAS
            3.4 Kwantità involuta direttament (tunnellati)
            3.5 Kwantità involuta potenzjalment (tunnellati)
            4 KAWŻI TAL-AĊĊIDENT
            Deskrizzjoni dettaljata tan-natura tal-falliment (uman, tekniku, eċċ) is-sottotip ta' żball, intervent, nuqqas ta' funzjonament, eċċ, flimkien ma' indikazzjoni ta' kemm hija ċerta l-identifikazzjoni tal-kawżi (analiżi preliminari, analiżi tal-kawżi ewlenin, eċċ.). Għandu jkun hemm ukoll distinzjoni ċara bejn il-kawżi immedjati ta' aċċident u dawk fl-isfond.
            4.1 Deskrizzjoni (test liberu)
            4.2 Il-kawża involviet falliment tal-Impjant inkella tat-tagħmir?
            Iva (jekk iva, għandha tiġi pprovduta informazzjoni fit-taqsima 4.2.1)
            Le (jekk jogħġbok aqbeż għal 4.3)
            4.2.1 Fattur ta’ kawża
            Informazzjoni dwar it-tip ta’ falliment tal-impjant jew tagħmir involut, agħżel minn:
            falliment ta’ kontenitur/tagħmir ta’ konteniment
            falliment/nuqqas ta’ funzjonament ta’ komponent/makkinarju
            telf tal-kontroll tal-proċess
            korrużjoni/eżawriment tal-materjali
            falliment/nuqqas ta’ funzjonament tal-istrumenti/kontrolli/tagħmir ta’ monitoraġġ
            runaway reaction
            reazzjoni/tranżizzjoni bejn il-fażijiet mhux mistennija
            imblukkar
            akkumulazzjoni elettrostatika
            oħrajn
         
         
            
         Test ta 'immaġni
         
            4.3 L-aċċident involva xi żball tal-bniedem?
            Iva (jekk iva, għandha tiġi pprovduta informazzjoni fit-taqsima 4.3.1)
            Le (jekk jogħġbok aqbeż għal 4.4)
            4.3.1 Fattur ta’ kawża
            Informazzjoni dwar it-tip ta’ żball tal-bniedem involut, agħżel minn:
            żball tal-operatur
            is-saħħa tal-operatur (tinkludi problemi ta' saħħa, intossikazzjoni, mewt, eċċ.)
            diżubbidjenza volontarja/nuqqas ta’ twettiq tad-dmirijiet
            intervent malizzjuż
            oħrajn
            4.4 L-aċċident involva xi nuqqas organizzattiv?
            Iva (jekk iva, għandha tiġi pprovduta informazzjoni fit-taqsima 4.4.1)
            Le (jekk jogħġbok aqbeż għal 4.5)
            4.4.1 Fattur ta’ kawża
            Informazzjoni dwar it-tip ta’ nuqqas organizzattiv involut, agħżel minn:
            organizzazzjoni inadegwata ta’ ġestjoni
            problema fl-attitudni tal-korp ta’ ġestjoni
            proċeduri organizzati
            taħriġ/struzzjoni
            superviżjoni
            il-persunal
            analiżi tal-proċess
            disinn tal-impjant/tat-tagħmir/tas-sistema
            diffikultajiet fl-użu (apparat, sistema, eċċ.)
            manifattura/kostruzzjoni
            installazzjoni
            iżolazzjoni tat-tagħmir/tas-sistema
            manutenzjoni/tiswija
            ittestjar/spezzjoni/reġistrazzjoni
            oħrajn
            4.5 Il-kawża involviet fatturi/nuqqasijiet Esterni?
            Iva (jekk iva, għandha tiġi pprovduta informazzjoni fit-taqsima 4.5.1)
            Le (jekk jogħġbok aqbeż għal 4.6)
            4.5.1 Fattur ta’ kawża
            Informazzjoni dwar it-tip ta’ fatturi esterni/falliment involut(i), agħżel minn:
            avveniment naturali (temp, temperatura, terremot, eċċ))
            effett domino minn aċċident ieħor
            aċċident tat-trasport
            milqut minn oġġett
            falliment ta' servizz (elettriku, gass, ilma, fwar, arja, eċċ.)
            nuqqas fis-salvagwardji/sigurtà tal-istabbiliment
         
         
            
         Test ta 'immaġni
         
            4.6 Dettalji jekk xorta oħra ta' kawża mhux koperta hawn fuq (test liberu)
            5 KONSEGWENZI
            Deskrizzjoni dettaljata tal-konsegwenzi tal-aċċident, li tinkludi kemm jista’ jkun informazzjoni kwantitattiva (X għadd ta’ persuni mweġġa’, Y hinn tal-flora lokali meqruda, Z km tax-xmara mniġġsa, eċċ.). Għandha ssir distinzjoni ċara bejn l-effetti fuq is-sit u lil hin mis-sit.
            5.1 Deskrizzjoni (test liberu)
            5.2 L-aċċident involva ħsara lill-bnedmin?
            Iva (jekk iva, għandha tiġi pprovduta informazzjoni fit-taqsimiet 5.2.1, 5.2.2 u 5.2.3)
            Le (jekk jogħġbok aqbeż għal 5.3)
            5.2.1 Fuq is-sit / lil hinn mis-sit
            Informazzjoni dwar fejn kienu l-effetti, agħżel minn Fuq is-sit
            Lil hinn mis-sit
            5.2.2 Bnedmin
            Informazzjoni dwar it-tip ta’ ħsara lill-bniedem involuta, agħżel minn:
            Riskju
            Imwiet
            Korrimenti
            Oħrajn
            5.2.3 Kwantità/Effett għal kull konsegwenza għall-bniedem magħżula (test liberu)
            5.3 L-aċċident involva ħsara lill-ambjent?
            Iva (jekk iva, għandha tiġi pprovduta informazzjoni fit-taqsimiet 5.3.1, 5.3.2 u 5.3.3)
            Le (jekk jogħġbok aqbeż għal 5.4)
            5.3.1 Fuq is-sit / lil hinn mis-sit
            Informazzjoni dwar fejn kienu l-effetti, agħżel minn Fuq is-sit
            Lil hinn mis-sit
         
         
            
         Test ta 'immaġni
         
            5.3.2 Ambjentali
            Informazzjoni dwar it-tip ta’ konsegwenzi ambjentali, agħżel minn:
            fuq l-art: żvilupp urban
            fuq l-art: żvilupp rurali
            fuq l-art: art tal-park/art komuni
            fuq l-art: mergħa/art bil-ħaxix
            fuq l-art: art maħduma/uċuħ/dwieli/msaġar tal-frott
            fuq l-art: bosk l-aktar imħawwel jew totalment imħawwel
            fuq l-art: bosk l-aktar naturali jew totalment naturali
            fuq l-art: xagħri/moxa/veġetazzjoni sparsa
            fuq l-art: art mistagħdra/imqasab
            ta’ l-ilma ħelu: ġibjun tal-ilma ħelu
            ta’ l-ilma ħelu: għadira/lag
            ta’ l-ilma ħelu: nixxiegħa/post fejn jingħaqdu x-xmajjar
            ta’ l-ilma ħelu: xmara
            xatt: art mistagħdra bl-ilma salmastru/artijiet bit-tajn
            xatt: ramel/duni/widien bejn id-duni
            xatt: xatt taċ-ċagħaq
            xatt: xatt tal-blat
            ‘il barra mix-xatt: laguna salmastra
            ‘il barra mix-xatt: estwarju
            ‘il barra mix-xatt: baħar/qiegħ il-baħar
            oħrajn
            5.3.3 Kwantità/Effett għal kull konsegwenza ambjentali magħżula (test liberu)
            5.4 L-aċċident involva telf jew ħsara materjali lill-impjant?
            Iva (jekk iva, għandha tiġi pprovduta informazzjoni fit-taqsimiet 5.4.1, 5.4.2 u 5.4.3)
            Le (jekk jogħġbok aqbeż għal 5.5)
            5.4.1 Fuq is-sit / lil hinn mis-sit
            Informazzjoni dwar fejn kienu l-effetti, agħżel minn Fuq is-sit (telf lill-istabbiliment)
            Lil hinn mis-sit (spejjeż soċjali)
            5.4.2 L-ispiża
            Informazzjoni dwar it-tip ta’ konsegwenzi, agħżel minn:
            telf materjali
            rispons, tindif, spejjeż għar-restawr
            oħrajn
         
         
            
         Test ta 'immaġni
         
            5.4.3 Kwantità/Effett għal kull konsegwenza magħżula (test liberu)
            5.5 L-aċċident involva xi tfixkil fil-komunità?
            Iva (jekk iva, għandha tiġi pprovduta informazzjoni fit-taqsimiet 5.5.1, 5.5.2 u 5.5.3)
            Le (jekk jogħġbok aqbeż għal 6)
            5.5.1 Fuq is-sit / lil hinn mis-sit
            Informazzjoni dwar fejn kienu l-effetti, agħżel minn:
            Fuq is-sit
            Lil hinn mis-sit
            5.5.2 Tfixkil
            Informazzjoni dwar it-tip ta’ faċilitajiet li ġew affettwati, agħżel minn:
            residenzi fil-qrib, ħotels
            fabbriki, uffiċċji, ħwienet żgħar fil-qrib
            skejjel, sptarijiet, istituzzjonijiet
            postijiet oħra fejn jiltaqgħu n-nies
            servizzi (elettriku, gass, ilma, eċċ.)
            infrastruttura (telekomunikazzjoni, toroq, ferroviji, mogħdijiet tal-ilma, trasport bl-ajru, eċċ.)
            oħrajn
            5.5.3 Kwantità/Effett għal kull konsegwenza ta’ tfixkil magħżula (test liberu)
            6 RISPONS TA’ EMERĠENZA
            Deskrizzjoni tal-miżuri meħuda b’risposta għall-aċċident fir-rigward ta’: sistemi fuq is-sit, servizzi esterni, kenn, evakwazzjoni, kontaminazzjoni, restawr u oħrajn. Dettalji tal-firxa, dewmien, tip eżatt ta’ miżuri meħuda jew previsti, kif ukoll dwar l-effikaċja tagħhom għandhom ikunu inklużi. Għandha ssir distinzjoni ċara bejn il-miżuri fuq is-sit u lil hinn mis-sit. Partikolarment, l-informazzjoni li ġejja għandha tkun ipprovduta: l-għadd u t-tip ta' persunal tas-salvataġġ involut u jekk dan kienx xieraq fiċ-ċirkostanzi; u d-dettalji ta’ kwalunkwe monitoraġġ tas-saħħa jew ambjentali, inkella ta’ restawr speċjali, tindif meħtieġ/imwettaq. Kwalunkwe sistemi ta’ sikurezza li eżistew fl-impjant u li ma rnexxilhomx jipprevjenu l-aċċident milli jiġri, għandhom ikunu deskritti fit-Taqsima 4 (Kawżi tal-aċċident).
            6.1 Deskrizzjoni (test liberu)
            6.2.1 Miżuri ta’ rispons f'każ ta' emerġenza
            Informazzjoni dwar it-tip ta’ miżura, agħżel minn:
            Sistemi fuq is-sit
            Servizzi lil hinn mis-sit
            Kenn
            Evakwazzjoni:
            Oħrajn
         
         
            
         Test ta 'immaġni
         
            6.2.2 Kwantità/Effett għal kull rispons ta’ emerġenza magħżul (test liberu)
            6.3.1 Miżuri ta’ rimedju
            Informazzjoni dwar it-tip ta’ miżura, agħżel minn:
            Dekontaminazzjoni
            Restawr
            Oħrajn
            6.3.2 Kwantità/Effett għal kull miżura ta’ rimedju magħżula (test liberu)
            7 TAGĦLIMIET
            Deskrizzjoni ta’ kwalunkwe tagħlima prattika, organizzattiva jew ta’ xorta oħra miksuba rigward il-prevenzjoni tal-aċċident jew tal-mitigazzjoni tal-konsegwenzi. Għandha tingħata informazzjoni dettaljata dwar in-natura eżatta tat-tagħlimiet miksuba, u jekk xi waħda minnhom kinitx diġà implimentata inkella se jiġu implimentati fil-ġejjieni.
            7.1 Tema tat-tagħlimiet
            Informazzjoni dwar it-tip ta’ tema, agħżel minn:
            Kawżi – Impjant/Tagħmir
            Kawżi - Bnedmin
            Kawżi - Organizzazzjoni
            Kawżi - Esterni
            Rispons ta’ Emerġenza
            Oħrajn
            7.2 Deskrizzjoni (test liberu)
            8 TAQSIMA GĦALL-HEMŻIET
            Din it-taqsima hija riżervata biex jiġu mehmuża d-dokumenti: rapporti, stampi/ritratti, mapep, eċċ, sabiex tiġi pprovduta aktar informazzjoni li tista’ ssir pubblikament disponibbli u li tgħin biex jiġi spjegat x’ġara fl-aċċident.
            Ehmeż il-fajls: inkludi l-isem tal-fajl, id-daqs u d-deskrizzjoni.
            8.1 Deskrizzjoni tal-Fajl (test liberu)
         
         
            
         Test ta 'immaġni
         
            9 TAQSIMA KUNFIDENZJALI (*)
            Din it-taqsima hija għal rapport kunfidenzjali u tagħrif ieħor li m'għandux ikun pubblikament disponibbli, skont l-Artikolu 20 tad-Direttiva Seveso II (dwar l-informazzjoni kunfidenzjali) u d-Direttiva 2003/4/KE dwar l-aċċess pubbliku għat-tagħrif ambjentali.
            Jinkludi l-hemża tal-fajl: l-isem tal-fajl, id-daqs u d-deskrizzjoni.
            9.1 Deskrizzjoni (test liberu)
            9.2 Deskrizzjoni tal-Fajl (test liberu)
            (*) Għandha tiġi pprovduta ġustifikazzjoni għal din il-klassifikazzjoni